യുവാവിനെ കുത്തികൊലപ്പെടുത്താന് ശ്രമം പ്രതി അറസ്റ്റില് കൊല്ലം: യുവാവിനെ ബിയര് കുപ്പി പൊട്ടിച്ച് കഴുത്തില് കുത്തി കൊലപ്പെടുത്താന് ശ്രമിച്ചയാള് അറസ്റ്റില്. പൂതക്കുളം മുക്കട രുദ്രാലയം വീട്ടില് രാഹുലിനെയാണ് 20 പരവൂര് പൊലീസ് അറസ്റ്റ് ചെയ്തത്.കഴിഞ്ഞ ബുധനാഴ്ച വൈകിട്ട് സുഹൃത്തിന്റെ രോഗവിവരം അന്വേഷിക്കാന് സഹോദരനൊപ്പം ബൈക്കില് പോവുകയായിരുന്ന പുത്തന്കുളം സ്വദേശിയായ ഷിനുരാജാണ് ആക്രമിക്കപ്പെട്ടത്. പരവൂര് ചക്കുവിള ജംഗ്ഷനില് പ്രതി ഇവര് സഞ്ചരിച്ച ബൈക്ക് തടഞ്ഞ് അസഭ്യം വിളിച്ചു. തുടര്ന്ന് ഇരുകൂട്ടരും തമ്മില് വാക്കേറ്റമുണ്ടായി. രാഹുല് കൈവശമുണ്ടായിരുന്ന ഒഴിഞ്ഞ ബിയര് കുപ്പി പൊട്ടിച്ച് ഷിനുരാജിന്റെ കഴുത്തില് കുത്തി. നിലത്തുവീണ ഷിനുരാജിനെ ആശുപത്രിയില് കൊണ്ടുപോകാന് അനുവദിക്കാതെ തറയിലിട്ട് ഇയാളും കൂട്ടാളികളും കൂടി മര്ദ്ദിച്ചു. ഇടത് ചെവിക്ക് താഴെ കഴുത്തില് ആഴത്തില് കുത്തേറ്റ ഷിനുരാജിനെ നാട്ടുകാരുടെ സഹായത്തോടെയാണ് സഹോദരന് പാരിപ്പള്ളി മെഡി. ആശുപത്രിയില് എത്തിച്ചത്. പരവൂര് സി.ഐ എ. നിസാറിന്റെ നേതൃത്വത്തിലുള്ള സംഘമാണ് പ്രതിയെ അറസ്റ്റ് ചെയ്തത്. പ്രതിയെ റിമാന്ഡ് ചെയ്തു.The post യുവാവിനെ കുത്തികൊലപ്പെടുത്താന് ശ്രമം പ്രതി അറസ്റ്റില് first appeared on MalayalamExpressOnline.